Nora Mendizabal Ezeiza

Nora Mendizabal Ezeiza (Andoain, 2003) esku-huskako pilotaria da; atzelaria.

 Kirol ibilbidea 
Bost urterekin hasi zen Andoaingo Gazteleku pilota eskolan. Mutilekin entrenatzen zen askotan Arrate pilotalekuan, eta hala, 2018ko Herriatekoan Iker Uriarekin batera jokatu zuen partida ofizialean, Zizurkilen aurka; torneo honetan jokatzen zuen lehen neska izan zen. Hortik aurrera, emakumeekin jokatu zituen Emakumea Pilotari Txapelketa, Plazandreak, Gipuzkoako Klub Arteko txapelketa, Hiru Hiriburuak Txapelketa, Emakume Master Cup...

2020an, Emakumea Pilotari Txapelketan bigarren gelditu zen Patri Espinarrekin batera, Eneritz Arrieta eta Maddi Mendizabalen aurka   22-21 galduta.

2021ean, txapeldunorde izan zen Gipuzkoako Klub Arteko txapelketan, Naroa Agirrerekin bikotea osatuta. Miren Larrarte eta Miriam Arrillagaren aurka jokatu zuten finala Azpeitiko Izarraitz pilotalekuan, eta 22-9 galdu zuten.

Urte horretan, Olatz Arrizabalagarekin bikotea osatuta, Bergarako Txapelketako finala irabazi zuen Aldairen eta Ruiz de Larramendiren aurka (22-20).

2022an, Hiru Hiriburuak Txapelketako txapeldunorde izan zen Aldairekin batera. Arrizabalagak eta Capellanek jantzi zituzten txapelak  finala Aldairi eta Mendizabali 22-15 irabazita. Nafarroako Foru Komunitateko torneoko txapelduna ere izan zen Amaia Aldairekin. 

2023an, bigarren postua lortu zuen Emakume Master Cupeko Binakako Txapelketan, Arrizabalaga eta Osesen aurkako finalean, Amaia Aldairekin batera jokatuta (22-14).

2023ko udan, Nora Mendizabal, Olatz Arrizabalaga, Amaia Aldai eta Andrea Capellan Boisen eta San Frantziskon izan ziren. Lehenengo aldi joan zirenz AEBetara emakume pilotariak pilotan aritzera. Mendizabalek eta Capellanek finalerdiak galdu zituzten, eta Aldai eta Arrizabalaga aritu ziren finalean.

«Horrelako tokietara joatea aurrerapauso bat da emakumeen pilotarentzat, dudarik gabe. Gutxitan izango dugun aukera bat da, eta aprobetxatzen ahalegindu gara», Nora Mendizabalek.

2024an, Nora Mendizabalek eta Goiuri Zabaletak Hiru Hiriburuak txapelketa irabazi zuten, Ogueta frontoian jokatutako finalean Miriam Arraiza eta Enara Gaminde bikoteari 16-22 irabazita.

2025ean, bigarren postuan gelditu ziren Nora Mendizabal eta Laia Salsamendi San Fermin Torneoan, Goiuri Zabaletak eta Itxaso Erasunek 22-19 menderatuta, Labriten. 

Urte horretan, bigarren postua lortu zuen San Mateo jaietako torneoan, Logroñoko Adarraga pilotalekuan jokatu zen finalean Amaia Aldai bikote zuelarik, 22-16  Goiuri Zabaleta eta Andrea Capellanen aurka galduta.

 Lorpenak 

 Emakumea Pilotari Txapelketa (1): 2020, txapeldunorde Patri Espinarrekin batera.
 Gipuzkoako Klub Arteko Txapelketa (1): 2021, txapeldunorde Naroa Agirrerekin batera.
 Bergarako Txapelketa (1): 2021, txapeldun Olatz Arrizabalagarekin batera.
 Hiru Hiriburuak Txapelketa (2): 
 2022, txapeldunorde Aldairekin batera.
 2024, txapeldun Goiuri Zabaletarekin.
 Nafarroako Foru Komunitateko Torneoa (1): 2022, txapelduna Amaia Aldairekin batera.
 Emakume Master Cup:
 Binakakoa (1): 2023, txapeldunorde Amaia Aldairekin batera.
 San Fermin Torneoa (1): 2025, Laia Salsamendirekin.
 San Mateo jaietako torneoa (1): 2025, txapeldunorde Amaia Aldairekin batera.

 Erreferentziak 

 Kanpo estekak 

Kategoria:Emakume pilotariak